钦定古今图书集成/明伦汇编/宫闱典/第073卷 > 《立皇太子制》前人
## 钦定古今图书集成/明伦汇编/宫闱典/第073卷 > 《立皇太子制》前人

“建储非以私亲，盖明万世之统；主器莫若长子，兹本
百王之谋。朕荷天地之贶临，席祖宗之贻燕，迺眷上
嗣之贵，蚤应前星之祥。宜告大廷，诞扬丕号。”皇子彰
武军节度使延州管内观察处置等使检校太尉、开
府仪同三司持节都督延州诸军事延州刺史上柱国延安郡王。〈哲宗庙讳〉温文日就，睿智夙成。回驰道之车，
能止班轮之骛。辨南阳之牍，允符东海之休。自疏锡
于王封，益光华于德望。胜衣视膳，溢然孝友之姿；好
礼受经，不烦师傅之诲。是用历盛阳之嘉日，举列圣
之大章。肇正青宫，肆攽显册，以协离明之吉，以系天
下之心。於戏！立爱始亲，商以成千岁之业；建嗣必子，
汉以抚四海之民。“斯为永图。往膺徽典